Document ID: 32011D0176
Publication Date: 2011-03-21

Title and Content:
KOMISIJAS LĒMUMS
(2011. gada 21. marts),
ar kuru pagarina spēkā esības termiņu Lēmumam 2006/502/EK, ar ko dalībvalstīm pieprasa veikt pasākumus, kas atļautu tirgot tikai bērniem drošas šķiltavas un aizliegtu tirgot jaunrades šķiltavas
(izziņots ar dokumenta numuru C(2011) 1754)
(Dokuments attiecas uz EEZ)
(2011/176/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 13. pantu,
tā kā:
(1)
Saskaņā ar Komisijas Lēmumu 2006/502/EK (2) dalībvalstīm jāveic pasākumi, lai atļautu laist tirgū tikai bērniem drošas šķiltavas un aizliegtu laist tirgū jaunrades šķiltavas.
(2)
Lēmumu 2006/502/EK pieņēma saskaņā ar Direktīvas 2001/95/EK 13. panta noteikumiem, kuros paredzēts, ka lēmums ir spēkā laika posmā, kas nepārsniedz vienu gadu, bet šo spēkā esamību var pagarināt uz turpmākiem laika posmiem, no kuriem neviens nav ilgāks par vienu gadu.
(3)
Lēmums 2006/502/EK ir grozīts četras reizes - pirmoreiz ar Komisijas Lēmumu 2007/231/EK (3), ar kuru lēmuma spēkā esības termiņu pagarināja līdz 2008. gada 11. maijam, otrreiz ar Komisijas Lēmumu 2008/322/EK (4), ar kuru lēmuma spēkā esības termiņu pagarināja līdz 2009. gada 11. maijam, trešoreiz ar Komisijas Lēmumu 2009/298/EK (5), ar kuru lēmuma spēkā esības termiņu pagarināja par vēl vienu gadu līdz 2010. gada 11. maijam un ceturto reizi ar Komisijas Lēmumu 2010/157/ES (6), ar kuru lēmuma spēkā esības termiņu pagarināja par gadu līdz 2011. gada 11. maijam.
(4)
Tā kā nav ieviesti citi apmierinoši pasākumi, kas attiektos uz bērniem drošām šķiltavām, Lēmuma 2006/502/EK spēkā esības termiņš ir jāpagarina vēl par 12 mēnešiem.
(5)
Tāpēc Lēmums 2006/502/EK ir attiecīgi jāgroza.
(6)
Šajā lēmumā paredzētie pasākumi ir saskaņā ar atzinumu, ko sniegusi ar Direktīvu 2001/95/EK izveidotā komiteja,
IR PIEŅĒMUSI ŠO LĒMUMU.
1. pants
Lēmuma 2006/502/EK 6. panta 2. punktu aizstāj ar šādu punktu:
“2. Šo lēmumu piemēro līdz 2012. gada 11. maijam.”
2. pants
Dalībvalstis vēlākais līdz 2011. gada 11. maijam veic pasākumus, kas vajadzīgi šā lēmuma izpildei, un publicē tos. Par to dalībvalstis nekavējoties informē Komisiju.
3. pants
Šis lēmums ir adresēts dalībvalstīm.
Briselē, 2011. gada 21. martā

Classification:
Level 1 Categories: 100158
100147
100160
100149
Level 2 Categories: 100210
100268
100261
100195
100196
Level 3 Categories: 13
138
52
3641
3193
2720
All Categories: 13
2765
2836
3646
4036
4880
758